PREPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA JARMINA

Klasa:015-01/13-01/1
Ur.Broj: 2188/04-01-13-131
Jarmina,23. kolovoza 2013.godine 

Temeljem članka 35. Zakona o lokalnoj  i područnoj (regionalnoj) samoupravi (NN br. 150/11 i 144/12 pročišćen tekst) i članka 31. Statuta Općine Jarmina(«Službeni vjesnik» Vukovarsko-srijemske županije br.15/09) Općinsko vijeće Općine Jarmina na svojoj sjednici održanoj 23. kolovoza 2013. godine, donosi

STATUT

OPĆINE JARMINA
I. OPĆE ODREDBE

Članak 1.

Ovim se Statutom uređuje status i ustrojstvo Općine Jarmina i to:

· status, područje i granice,

· samoupravni djelokrug,

· obilježja, pečati i Dan općine,

· javna priznanja,

· neposredno sudjelovanje građana u odlučivanju,

· ustrojstvo, ovlasti i način rada tijela,

· financiranje i imovina,

· akti Općine Jarmina,

· mjesna samouprava,

· ustrojstvo i rad javnih službi,

· oblici suradnje s drugim jedinicama lokalne i područne (regionalne samouprave),

· druga važna pitanja za ostvarivanje prava i obveza.

II. STATUS, PODRUČJE I GRANICE OPĆINE

Članak 2.

Općina Jarmina je jedinica lokalne samouprave.

Naziv, područje i sjedište Općine Jarmina određeni su Zakonom.

Naziv Općine je:  OPĆINA JARMINA.

Sjedište Općine je u Jarmini, ulica Vladimira Nazora 2

Općina Jarmina je pravna osoba.

Članak 3.

Općina Jarmina obuhvaća područje naselja Jarmina, a prostire se na sjeverozapadnom dijelu Vukovarsko-srijemske županije. Općina Jarmina graniči unutar Vukovarsko-srijemske županije s tri jedinice lokalne samouprave i to: Općina Markušica na zapadnoj, sjevernoj i istočnoj strani, Općina Ivankovo i Grad Vinkovci na južnoj strani. Katastarski Općina Jarmina prostire se na površini od 12,94 km2.
Članak 4.

Općina Jarmina obuhvaća područje omeđeno rubnim granicama katastarskih općina: 

Ivankovo, Vinkovačko Novo Selo, Vinkovci, Ostrovo, Gaboš i Karadžićevo.

Mijenjanje granica općine Jarmina moguće je samo na način i po postupku propisanim Zakonom.

III. SAMOUPRAVNI DJELOKRUG OPĆINE

Članak 5.

Općina Jarmina je samostalna u odlučivanju u poslovima iz samoupravnog djelokruga u skladu s Ustavom Republike Hrvatske i zakonom, te podliježe samo nadzoru zakonitosti rada i akata tijela Općine Jarmina.

Članak 6.

Općina Jarmina u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

· uređenje naselja i stanovanje,

· prostorno i urbanističko planiranje,

· komunalno gospodarstvo,

· brigu o djeci,

· socijalnu skrb,

· primarnu zdravstvenu zaštitu,

· odgoj i osnovno obrazovanje,

· kulturu, tjelesnu kulturu i šport,

· zaštitu potrošača,

· zaštitu i unapređenje prirodnog okoliša,

· protupožarnu i civilnu zaštitu,

· promet na svom području

· te ostale poslove sukladno posebnim zakonima.

Općina Jarmina obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti iz stavka 1. ovog članka.

Poslovi iz samoupravnog djelovanja detaljnije se utvrđuju odlukama Općinskog vijeća i Općinskog načelnika u skladu sa zakonom i ovim Statutom. 

Članak 7.

Općina Jarmina može organizirati obavljanje pojedinih poslova iz članka 6. ovog Statuta zajednički s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva ili zajednički organizirati obavljanje pojedinih poslova u skladu s posebnim zakonom.

Odluku o obavljanju poslova na način propisan u stavku 1. ovog članka donosi Općinsko vijeće Općine Jarmina, temeljem koje se zaključuje sporazum o zajedničkom organiziranju poslova, kojim se uređuju međusobni odnosi u obavljanju zajedničkih poslova.

Članak 8.


Općinsko vijeće Općine Jarmina može posebnom odlukom pojedine poslove iz samoupravnog djelokruga Općine, čije je obavljanje od šireg interesa za građane na području više jedinica lokalne samouprave prenijeti na Vukovarsko-srijemsku županiju, u skladu s njezinim Statutom.

IV. OBILJEŽJA, PEČATI I DAN OPĆINE

Članak 9.

Općina Jarmina ima svoja obilježja, a to su:

· grb općine Jarmina i

· zastava općine Jarmina.

Obilježjima iz stavka 1. ovog članka predstavlja se Općina Jarmina.

Članak 10.

Grb Općine Jarmina je u obliku štita. 

Podijeljen je valovitim rezom u dva polja. U donjem zelenom polju na desnoj strani stoji žuta (zlatna) jabuka, a na lijevoj strani žuti (zlatni) grozd. Valoviti rez je žute (zlatne) boje.Gornje polje je plave boje.
Članak 11.
Zastava općine je pravokutnog oblika,plave boje, dužine 200 cm, a širine (visine) 100 cm. Grb općine je smješten u sredini zastave. Dužina grba je 42 cm, širina (visina) grba je 50 cm. Grb je udaljen od desnog i lijevog ruba zastave po 79 cm, a od gornjeg desnog ruba zastave po 25 cm.

Prilikom državnih blagdana i drugih svečanosti na području općine Jarmina, pored zastave Republike Hrvatske, ističe se i zastava općine Jarmina.

Članak 12.

Način uporabe i zaštita obilježja Općine Jarmina utvrđuje se posebnom odlukom Općinskog načelnika, u skladu sa zakonom i ovim Statutom.

Članak 13.

Općina Jarmina ima pečat.

Pečat Općinskog načelnika okruglog je oblika, obrubljen sa dvije linije unutar kojih je polukružno ispisano „REPUBLIKA HRVATSKA – ŽUPANIJA VUKOVARSKO-SRIJEMSKA – OPĆINA JARMINA – OPĆINSKI NAČELNIK JARMINA“, a u središnjem dijelu nalazi se grb Republike Hrvatske.

Pečat Općinskog vijeća okruglog je oblika, obrubljen sa dvije linije unutar kojih je polukružno ispisano „REPUBLIKA HRVATSKA – ŽUPANIJA VUKOVARSKO-SRIJEMSKA – OPĆINA JARMINA – OPĆINSKO VIJEĆE JARMINA“, a u središnjem dijelu nalazi se grb Republike Hrvatske.   
Članak 14.

U općini Jarmina se svečano obilježava 21. travanj kao Dan općine.

Povodom Dana općine dodjeljuju se javna priznanja općine Jarmina.

V. JAVNA PRIZNANJA OPĆINE JARMINA

Članak 15.


Općinsko vijeće dodjeljuje javna priznanja za iznimna dostignuća i doprinos od osobitog značenja za razvitak i ugled Općine Jarmina, poseban doprinos u razvoju lokalne samouprave, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekovog okoliša, športa, tehničke kulture, zdravstva i drugih javnih djelatnosti, te za poticanje aktivnosti koje su u tome usmjerene.

Članak 16.

Javna priznanja općine su:

· Zlatna plaketa općine Jarmina,

· Srebrna plaketa općine Jarmina,

· Priznanje počasnog građanina općine Jarmina.

Članak 17.

Plakete općine Jarmina dodjeljuju se fizičkim i pravnim osobama, za uspjehe postignute u razvoju društvenih odnosa i unapređenju gospodarstva, obrazovanja, znanosti, kulture, tjelesne kulture, zdravstva, socijalne skrbi, te drugih djelatnosti posebno značajnih za općinu Jarmina.

Članak 18.

Počasnim građaninom općine Jarmina može se proglasiti građanin Republike Hrvatske ili druge države, koji je svojim radom, znanstvenim ili političkim djelovanjem značajno pridonio napretku i ugledu općine Jarmina, ostvarivanju i razvoju demokracije u Republici Hrvatskoj ili svijetu, mira u svijetu i napretka čovječanstva.

Počasnim građaninom Općine Jarmina ne može se proglasiti osoba koja ima prebivalište na području Općine Jarmina.

Članak 19.

O sadržaju, obliku i postupku dodjele javnih priznanja općine Jarmina odlučuje Općinsko vijeće Općine Jarmina posebnim općim aktom.

Osim javnih priznanja navedenih u članku 16. ovog Statuta, Općinsko vijeće Općine Jarmina može ustanoviti i dodijeliti i druga priznanja kao i novčanu nagradu.
Počasnom građaninu dodjeljuje se posebna Povelja Općine Jarmina.

VI. NEPOSREDNO SUDJELOVANJE GRAĐANA U ODLUČIVANJU

Članak 20.

Građani mogu neposredno sudjelovati u odlučivanju o pitanjima iz samoupravnog djelokruga jedinice lokalne samouprave (Općine Jarmina) putem referenduma (lokalni referendum) u skladu sa Zakonom o referendumu i ovim Statutom.

Drugi oblici neposrednog izjašnjavanja birača u obavljanju vlasti lokalne samouprave su: savjetodavni referendum, zborovi građana i predstavke građana.

Članak 21.

Referendum se može raspisati radi odlučivanja o prijedlogu o promjeni Statuta Općine Jarmina i prijedlogu općih akata ili drugog pitanja iz djelokruga Općinskog vijeća i Općinskog načelnika općine Jarmina , kao i o  drugim pitanjima određenim zakonom i ovim Statutom.

Prijedlog za donošenje odluke o raspisivanju referenduma iz stavka 1. ovog članka može temeljem odredaba zakona i ovog Statuta, dati jedna trećina članova Općinskog vijeća, Općinski načelnik, i 20% birača upisanih u popis birača Općine Jarmina.

Članak 22.


Referendum se može raspisati radi razrješenja Općinskog načelnika i njegovog zamjenika u slučajevima i na način propisan zakonom.


Općinsko vijeće može raspisati referendum o razrješenju Općinskog načelnika i njegovog zamjenika:

· kada krše ili ne izvršavaju odluke Općinskog vijeća,

· kada svojim radom prouzroče Općini znatnu materijalnu štetu (štetu u iznosu od 1% od Proračuna Općine Jarmina u tekućoj godini).

Prijedlog za donošenje odluke o raspisivanju referenduma iz stavka 2. ovog članka može dati najmanje jedna trećina članova Općinskog vijeća. Prijedlog mora biti predan u pisanom obliku i potpisan od vijećnika.

Prijedlog za raspisivanje referenduma o pitanju razrješenja Općinskog načelnika i njegovog zamjenika može dati i 20% birača upisanih u popis birača Općine Jarmina. Prijedlog mora biti predan u pisanom obliku i potpisan od birača.

Općinsko vijeće ne smije raspisati referendum o razrješenju Općinskog načelnika i njegovog zamjenika prije proteka roka od 12 mjeseci od početka mandata Općinskog načelnika i njegovog zamjenika.

Ako  na referendumu nije donesena odluka o razrješenju Općinskog načelnika i njegovog zamjenika novi referendum se ne smije raspisati prije proteka roka od 12 mjeseci od dana održavanja prethodnog referenduma.

Referendum za opoziv ne može se raspisati samo za zamjenika Općinskog načelnika.

Članak 23.
Ako je raspisivanje referenduma predložilo 20% od ukupnog broja birača u jedinici lokalne samouprave, Općinsko vijeće dostavit će zaprimljeni prijedlog središnjem tijelu državne uprave nadležnom za lokalnu i područnu samoupravu u roku od 8 dana od zaprimanja prijedloga.

Središnje tijelo državne uprave će u roku od 60 dana od dostave utvrditi ispravnost podnesenog prijedloga, odnosno utvrditi je li prijedlog podnesen od potrebnog broja birača u jedinici  i je li referendumsko pitanje sukladno odredbama Zakona te odluku o utvrđenom dostaviti predstavničkom tijelu.

Ako središnje državno tijelo uprave utvrdi da je prijedlog ispravan, Općinsko vijeće raspisat će referendum u roku od 30 dana od zaprimanja odluke.

Protiv odluke središnjeg tijela državne uprave kojom je utvrđeno da prijedlog nije ispravan nije dozvoljen žalba, već se može pokrenuti upravni spor pred Visokim upravnim sudom Republike Hrvatske.

Članak 24.


Odluka o raspisivanju referenduma sadrži naziv tijela koje raspisuje referendum, područje za koje se raspisuje referendum, naziv akta o kojem se odlučuje na referendumu, odnosno naznaku pitanja o kojem će birači odlučivati, obrazloženje akta ili pitanja o kojima se raspisuje referendum, referendumsko pitanje ili pitanja, odnosno jedan ili više prijedloga o kojima će birači odlučivati, te dan održavanja referenduma.

Članak 25.


Pravo glasovanja na referendumu imaju građani koji imaju prebivalište na području Općine Jarmina, odnosno na području za koje se raspisuje referendum i upisani su u popis birača.

Članak 26.

Odluka donesena na referendumu o pitanjima iz članka 21. ovog Statuta obvezatna je za Općinsko vijeće i Općinskog načelnika.

Članak 27.

Postupak provođenja referenduma i odluke donijete na referendumu podliježu nadzoru zakonitosti općih akata, kojeg provodi središnje tijelo državne uprave nadležno za lokalnu i područnu (regionalnu) samoupravu.

Članak 28.

Građani imaju pravo predlagati Općinskom vijeću donošenje određenih akata ili rješavanja određenog pitanja iz djelokruga Općinskog vijeća.

Općinsko vijeće raspravlja o prijedlogu iz stavka 1. ovog članka, ako prijedlog potpisom podrži najmanje 10% birača upisanih u popis birača Općine Jarmina.

Općinsko vijeće dužno je dati odgovor podnositeljima, najkasnije u roku od 3 mjeseca od prijema prijedloga.

Članak 29.

Građani i pravne osobe imaju pravo podnositi predstavke i pritužbe na rad tijela Općine Jarmina kao i na rad njenog upravnog odjela i komunalnog pogona Općinskom vijeću, te na nepravilan odnos zaposlenih u tim tijelima kada im se obraćaju radi ostvarivanja svojih prava i interesa ili izvršavanja svojih građanskih dužnosti.


Na podnijete predstavke i pritužbe čelnik tijela Općine Jarmina dužan je odgovoriti u roku od 30 dana od dana podnošenja predstavke, odnosno pritužbe.


Tijela lokalne samouprave dužna su u službenim prostorijama na vidnom mjestu osigurati potrebna tehnička i druga sredstva za podnošenje predstavki i pritužbi (knjiga za pritužbe) i omogućiti usmeno izjavljivanje predstavke i pritužbe. 

VII. USTROJSTVO, OVLASTI I NAČIN RADA TIJELA OPĆINE

a) Predstavničko tijelo - Općinsko vijeće

Članak 30.
Općinsko vijeće Općine Jarmina je predstavničko tijelo građana i tijelo lokalne samouprave, koje donosi odluke i akte u okviru djelokruga jedinice lokalne samouprave, te obavlja i druge poslove u skladu sa Ustavom, zakonom i ovim Statutom.


Broj članova predstavničkog tijela Općine Jarmina je neparan, a određuje se ovisno o broju stanovnika (jedinica sa više od 1000 do 2500 stanovnika) te ima 11 članova. 

Ako zakonom ili drugim propisima nije jasno određeno nadležno tijelo za obavljanje poslova iz samoupravnog djelokruga, poslovi i zadaće koje se odnose na uređivanje odnosa iz samoupravnog djelokruga u nadležnosti su Općinskog vijeća, a izvršni poslovi i zadaće u nadležnosti su Općinskog načelnika.


Ukoliko se na način propisan stavkom 2. ovog članka ne može utvrditi nadležno tijelo, poslove i zadaće obavlja Općinsko vijeće.

Članak 31.
U okviru samoupravnog djelokruga Općinsko vijeće Općine jarmina:

· donosi Statut Općine,

· donosi Poslovnik o radu,

· donosi Odluku o uvjetima, načinu i postupku gospodarenja nekretninama u vlasništvu Općine Jarmina,

· donosi Proračun i odluku o izvršenju Proračuna,

· donosi Godišnje izvješće o izvršenju Proračuna,

· donosi Odluku o privremenom financiranju,

· odlučuje o stjecanju i otuđenju pokretnina i nekretnina Općine Jarmina čija ukupna vrijednost prelazi 0,5% iznosa prihoda bez primitka ostvarenih u godini koja prethodi godini u kojoj se odlučuje o stjecanju i otuđenju pokretnina i nekretnina, odnosno čija je pojedinačna vrijednost veća od 1.000.000,00 kuna,

· donosi Odluku o promjeni granice Općine Jarmina u skladu sa zakonom,

· uređuje ustrojstvo i djelokrug upravnih odjela,

· osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za Općinu Jarmina,

· daje prethodne suglasnosti na statute ustanova, ukoliko zakonom ili odlukom o osnivanju nije drugačije propisano,

· donosi odluke o potpisivanju sporazuma o suradnji s drugim jedinicama lokalne samouprave, u skladu s općim aktom i zakonom,

· raspisuje lokalni referendum,

· bira i razrješuje Predsjednika Općinskog vijeća i potpredsjednike Općinskog vijeća,

· osniva i bira članove radnih tijela Općinskog vijeća,

· imenuje i razrješuje druge osobe određene zakonom, ovim Statutom i posebnim odlukama Općinskog vijeća,

· odlučuje o pokroviteljstvu,

· donosi Pravilnik o načinu i mjerilima za dodjelu javnih priznanja i dodjeljuje javna priznanja,

· donosi odluke i druge akte koji su stavljeni u djelokrug zakonom i pod zakonskim aktima.

U vrijeme kada Općinsko vijeće ne zasjeda, predsjednik Općinskog vijeća može u ime Općinskog vijeća preuzeti pokroviteljstvo društvene, znanstvene, kulturne, sportske ili druge manifestacije od značaja za Općinu Jarmina. O preuzetom pokroviteljstvu predsjednik obavještava Općinsko vijeće na prvoj sljedećoj sjednici Općinskog vijeća.

Članak 32.

Općinsko vijeće općine Jarmina broji 11 članova, odnosno vijećnika. 

Članak 33.

Članovi Općinskog vijeća općine Jarmina biraju se na način i po postupku utvrđenim Zakonom.

Općinsko vijeće smatra se konstituiranim izborom Predsjednika na konstituirajućoj sjednici na kojoj je nazočna većina vijećnika
Članak 34.
Općinsko vijeće općine Jarmina ima predsjednika i dva potpredsjednika koji se biraju većinom glasova svih članova predstavničkog tijela.

Predsjedniku i potpredsjednicima Općinskog vijeća može se izglasati nepovjerenje na prijedlog Odbora za izbor i imenovanje ili 1/3 svih članova Općinskog vijeća.

Nepovjerenje predsjedniku i potpredsjednicima Općinskog vijeća ne može se pokretati u vremenu kraćem od šest mjeseci od konstituiranja Općinskog vijeća,  postupak nepovjerenja ne može se ponavljati u roku kraćem od šest mjeseci.

Funkcija predsjednika i potpredsjednika Općinskog vijeća je počasna i za to obnašatelji funkcije ne primaju plaću. Predsjednik i potpredsjednici imaju pravo na naknadu troškova sukladno posebnoj odluci Općinskog vijeća općine Jarmina.

Članak 35.
Predsjednik Općinskog vijeća općine Jarmina:

- zastupa Općinsko vijeće općine Jarmina,

- saziva i organizira, te predsjedava sjednicama Općinskog vijeća općine jarmina,

- predlaže dnevni red Općinskog vijeća općine Jarmina,

- upućuje prijedloge ovlaštenih predlagatelja u propisani postupak,

- brine o postupku donošenja odluka i općih akata,

- održava red na sjednici Općinskog vijeća općine Jarmina,

- usklađuje rad radnih tijela,

- potpisuje odluke i akte koje donosi Općinsko vijeće općine Jarmina, 

- brine o suradnji Općinskog vijeća općine Jarmina i Općinskog načelnika općine Jarmina,

- brine se o zaštiti prava vijećnika,

- obavlja i druge poslove određene zakonom i Poslovnikom Općinskog vijeća.

Članak 36.

Predsjednik Općinskog vijeća općine Jarmina saziva sjednice po potrebi, a najmanje jedanput u tri mjeseca.

Predsjednik je dužan sazvati sjednicu predstavničkog tijela na obrazloženi zahtjev najmanje jedne trećine vijećnika, u roku od 15 dana od primitka zahtjeva.

Ako predsjednik Općinskog vijeća ne sazove sjednicu u roku iz stavka 4. ovoga članka, sjednicu će sazvati Općinski načelnik u roku 15 dana.

Nakon proteka rokova iz stavka 5. ovoga članka sjednicu može sazvati, na zahtjev jedne trećine članova predstavničkog tijela, čelnik središnjeg tijela državne uprave nadležnog za poslove lokalne i područne (regionalne) samouprave.

Članak 37.
Predsjednik Općinskog vijeća Općine Jarmina obavlja poslove volonterski.
Ostala prava i dužnosti predsjednika, te dužnosti potpredsjednika Općinskog vijeća općine Jarmina detaljno se uređuju poslovnikom općinskog vijeća.

Članak 38.

Mandat članova Općinskog vijeća općine Jarmina izabranih na redovnim izborima traje četiri godine.

Mandat članova općinskog vijeća općine Jarmina izabranih na prijevremenim izborima traje do isteka tekućeg mandata predstavničkih tijela jedinica lokalne samouprave.

Članak 39.

Članovi Općinskog vijeća općine Jarmina nemaju obvezujući mandat i nisu opozivi.

Članu Općinskog vijeća Općine Jarmina, koji je za vrijeme trajanja mandata prihvatio obnašanje dužnosti koja se prema odredbama zakona smatra nespojivom, za vrijeme obnašanja nespojive dužnosti mandat miruje, a za to vrijeme zamjenjuje ga zamjenik sukladno zakonu.

Po prestanku obnašanja nespojive dužnosti, vijećnik nastavlja s obnašanjem dužnosti vijećnika, ako podnese pisani zahtjev predsjedniku Općinskog vijeća u roku od osam dana od dana prestanka obnašanja nespojive dužnosti. Mirovanje mandata prestaje osmog dana od dana podnošenja pisanog zahtjeva.

Nastavak obnašanja dužnosti člana Općinskog vijeća općine Jarmina na temelju prestanka mirovanja mandata može se tražiti jedanput u tijeku trajanja mandata.

Članak 40.
Član Općinskog vijeća općine Jarmina dužnost obavlja počasno i za to ne prima plaću. Član Općinskog vijeća općine Jarmina ima pravo na naknadu troškova u skladu s odlukom Općinskog vijeća.

Članak 41.


Vijećniku prestaje mandat prije isteka vremena na koji je izabran:

· ako podnese ostavku koja je zaprimljena najkasnije tri dana prije zakazanog održavanja sjednice Općinskog vijeća i ovjerena kod javnog bilježnika najranije osam dana prije podnošenja iste,

· ako mu je pravomoćnom sudskom odlukom oduzeta odnosno ograničena poslovna sposobnost, danom pravomoćnosti sudske odluke,

· ako je pravomoćnom sudskom presudom osuđen na bezuvjetnu kaznu zatvora u trajanju duže od šest mjeseci, danom pravomoćnosti presude,

· ako odjavi prebivalište s područja Općine Jarmina, danom odjave prebivališta,

· ako mu prestane hrvatsko državljanstvo sukladno odredbama zakona kojim se uređuje hrvatsko državljanstvo, danom njegovog prestanka,

· smrću.

Članak 42.


Vijećnik ima prava i dužnosti:

· sudjelovati na sjednicama Općinskog vijeća,

· raspravljati i glasovati o svakom pitanju koje je na dnevnom redu sjednice Vijeća,

· predlagati Vijeću donošenje akata, podnositi prijedloge akata i podnositi amandmane na prijedloge akata,

· postavljati pitanja iz djelokruga rada Općinskog vijeća,

· postavljati pitanja Općinskom načelniku i zamjeniku Općinskog načelnika,

· sudjelovati na sjednicama radnih tijela Općinskog vijeća i na njima raspravljati, a u radnim tijelima kojih je član glasovati,

· prihvatiti se članstva u najviše 4 radna tijela u koje ga izabere Općinsko vijeće,

· tražiti i dobiti podatke, potrebne za obavljanje dužnosti vijećnika, od tijela Općine te u svezi s tim koristiti njihove stručne i tehničke usluge.

Vijećnik ne može biti pozvan na kaznenu i prekršajnu odgovornost za izgovorene riječi, niti za glasovanje u radu Općinskog vijeća.

Vijećnik je dužan čuvati tajnost podataka, koji su kao tajni određeni s pozitivnim propisima, za koje sazna za vrijeme obnašanja dužnosti vijećnika.

Vijećnik ima prava i dužnosti utvrđene odredbama zakona, ovog Statuta i Poslovnika Općinskog vijeća.

Članak 43.

Poslovnikom Općinskog vijeća detaljnije se uređuje način konstituiranja, sazivanja, rad i tijek sjednice, ostvarivanje prava, obveza i odgovornosti vijećnika, ostvarivanje prava i dužnosti predsjednika Općinskog vijeća, djelokrug, sastav i način rada radnih tijela, način i postupak donošenja akata Općinskog vijeća, postupak izbora i razrješenja, sudjelovanje građana na sjednicama te druga pitanja od značaja za rad Općinskog vijeća.

Općinsko vijeće posebnom odlukom uređuje načela i standarde dobrog ponašanja predsjednika, potpredsjednika i članova Općinskog vijeća, te predsjednika i članova radnih tijela Općinskog vijeća (u nastavku teksta: nositelji političkih dužnosti) u obavljanju njihovih dužnosti.

Članak 44.

Sjednice Općinskog vijeća Općine Jarmina su javne. Nazočnost javnosti može se isključiti samo iznimno, u slučajevima predviđenim posebnim zakonima i općim aktom Općinskog vijeća Općine Jarmina.

Sjednicama Općinskog vijeća Općine Jarmina prisustvuje Općinski načelnik Općine Jarmina.

Na sjednicama Općinskog vijeća Općine Jarmina glasuje se javno, ako Općinsko vijeće ne odluči da se, u skladu s poslovnikom ili drugim općim aktom, o nekom pitanju glasuje tajno.

Sjednice Općinskog vijeća Općine Jarmina mogu se sazivati i elektroničkim putem te se održavati putem video veze (videokonferencija).

Poslovnikom Općinskog vijeća Općine jarmina uredit će se osiguranje praćenja rasprave i sudjelovanje u radu i odlučivanju.

Općinsko vijeće Općine Jarmina osniva stalne ili povremene odbore i druga radna tijela u svrhu pripreme odluka iz njegova djelokruga.

Sastav, broj članova, djelokrug i način rada tijela iz stavka 5. ovog članka utvrđuje se poslovnikom ili posebnom odlukom o osnivanju radnog tijela.
Članak 45.

Prva, konstituirajuća sjednica Općinskog vijeća općine Jarmina saziva se u roku od 30 dana od dana objave izbornih rezultata.

Konstituirajuću sjednicu Općinskog vijeća općine Jarmina saziva čelnik središnjeg tijela državne uprave nadležnog za poslove lokalne i područne (regionalne) samouprave ili osoba koju on ovlasti.

Ako se konstituirajuća sjednica ne održi u zakazanom roku, ovlašteni sazivač odmah će sazvati novu konstituirajuću sjednicu, koja se treba održati u roku od 15 dana.

Konstituirajućoj sjednici do izbora predsjednika, predsjeda prvi sa liste koja je dobila najveći broj mandata.
Članak 46.

Poslovnikom Općinskog vijeća mogu se odrediti druga pitanja o kojima se odlučuje većinom glasova svih članova Općinskog vijeća Općine Jarmina.

b) Radna tijela

Članak 47.


Radna tijela Općinskog vijeća Općine Jarmina su:

· Povjerenstvo za izbor i imenovanja,

· Odbor za Statut, Poslovnik i normativnu djelatnost,

· Mandatna komisija,
· Odbor za financije i proračun, 

· Odbor za socijalnu skrb,
· Odbor za kulturu i druge udruge,
· Odbor za sport,
· Odbor za poljoprivredu,
· Odbor za branitelje,
· Odbor za mlade i informiranje,

· Odbor za projekte i razvoj.

Članak 48.


Povjerenstvo za izbor i imenovanja, predlaže:

· Izbor i razrješenje predsjednika i potpredsjednika Općinskog vijeća,

· Izbor i razrješenje članova radnih tijela Općinskog vijeća,

· Imenovanje i razrješenje i drugih osoba određenih ovim Statutom i drugim odlukama Općinskog vijeća,

· Propise o primanjima vijećnika, te naknade troškova vijećnicima za rad u Općinskom vijeću.

Članak 49.


Odbor za Statut, Poslovnik i normativnu djelatnost:

· Predlaže Statut Općine i Poslovnik Općinskog vijeća,

· Predlaže pokretanje postupaka za izmjenu Statuta odnosno Poslovnika Općinskog vijeća,

· Razmatra prijedloge odluka i drugih općih akata koje donosi Općinsko vijeće u pogledu njihove usklađenosti s Ustavom i pravnim sustavom, te u pogledu njihove pravne obrade i o tome daje mišljenje i prijedloge Općinskom vijeću,

· Obavlja i druge poslove određene ovim Statutom.

Članak 50.


Mandatna komisija:

· Na konstituirajućoj sjednici obavještava Općinsko vijeće o provedenim izborima za Općinsko vijeće i imenima izabranih vijećnika, temeljem objavljenih rezultata nadležnog izbornog povjerenstva o provedenim izborima,

· Obavještava Općinsko vijeće o podnesenim ostavkama na vijećničku dužnost, te o zamjenicima vijećnika koji umjesto njih počinju obavljati vijećničku dužnost,

· Obavještava Općinsko vijeće o prestanku mirovanja mandata vijećnika,

· Obavještava Općinsko vijeće o prestanku mandata kada se ispune zakonom predviđeni uvjeti i obavještava Općinsko vijeće da su ispunjeni zakonski uvjeti za početak mandata zamjeniku vijećnika.

Članak 51.

   Odbor za financije i proračun raspravlja o proračunu i financijama općine, zauzima stavove te daje mišljenja o pitanjima koje se odnose na:

· općinski proračun i završni račun

· porezni sustav i poreznu politiku

· stanje prihoda i rashoda općine

· ostala pitanja koja se tiču financiranja i financijskog poslovanja općine.

c) Izvršno tijelo – Općinski načelnik

Članak 52.

Izvršno tijelo u Općini Jarmina je Općinski načelnik.

Mandat Općinskog načelnika i zamjenika Općinskog načelnika traje četiri godine.

U obavljanju izvršne vlasti Općinski načelnik:

· priprema prijedloge općih akata, 

· izvršava i osigurava izvršavanje općih akata Općinskog vijeća,

· utvrđuje prijedlog proračuna Općine i izvršenja Proračuna,

· upravlja nekretninama, pokretninama i imovinskim pravima u vlasništvu Općine u skladu sa Zakonom, ovim Statutom uz prethodnu suglasnost Općinskog vijeća,

· donosi odluku o kriterijima za ocjenjivanje službenika i načinu provođenja ocjenjivanja,

· odlučuje o stjecanju i otuđenju pokretnina i nekretnina Općine Jarmina čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, a najviše do 1.000.000,00 kuna, ako je stjecanje i otuđivanje planirano u Proračunu i provedeno sa zakonskim propisima,uz prethodnu suglasnost Općinskog vijeća,

· upravlja prihodima i rashodima Općine,

· Upravlja raspoloživim novčanim sredstvima na računu Proračuna Općine Jarmina,

· odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Općine Jarmina i o davanju suglasnosti za zaduživanje ustanova kojih je osnivač Općina Jarmina,uz prethodnu suglasnost Općinskog vijeća,

· donosi Pravilnik o unutarnjem redu za Jedinstveni upravni odjel Općine Jarmina,

· imenuje i razrješava pročelnika Jedinstvenog upravnog odjela Općine Jarmina, uz prethodnu suglasnost Općinskog vijeća,

· imenuje i razrješava unutarnjeg revizora,

· utvrđuje Plan prijema u službu u Jedinstveni upravni odjel Općine Jarmina,

· predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba Općinskom vijeću,

· usmjerava i nadzire djelovanje Jedinstvenog upravnog odjela u obavljanju poslova iz samoupravnog djelokruga Općine Jarmina,

· daje mišljenje o prijedlozima koje podnose drugi ovlašteni predlagatelji,

· obavlja i druge poslove predviđene ovim Statutom i drugim propisima.

Općinski načelnik je dužan izvijestiti Općinsko vijeće o danim suglasnostima za zaduživanje iz stavka 3. alineje 9. ovog članka tromjesečno (do 15. u mjesecu) za prethodno izvještajno razdoblje.

Članak 53.


Općinski načelnik je odgovoran za ustavnost i zakonitost obavljanja poslova koji su u njegovom djelokrugu i za ustavnost i zakonitost akata Jedinstvenog upravnog odjela Općine Jarmina.

Članak 54.

Općinski načelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 15. rujna za razdoblje siječanj-lipanj tekuće godine.

Općinsko vijeće Općine Jarmina može , pored izvješća iz stavka 1. ovog članka od Općinskog načelnika tražiti izvješće o pojedinim pitanjima iz njegovog djelokruga.

Općinski načelnik podnosi izvješće po zahtjevu iz stavka 2. ovog članka u roku od 30 dana od dana primitka zahtjeva. Ukoliko jedan zahtjev sadrži veći broj različitih pitanja, rok za podnošenje izvješća iznosi 60 dana od primitka zahtjeva.

Općinsko vijeće ne može zahtijevati od Općinskog načelnika izvješće o bitno podudarnom pitanju prije proteka roka od 6 mjeseci od ranije podnesenog izvješća o istom pitanju.

Članak 55.

Općinski načelnik u obavljanju poslova iz samoupravnog djelokruga Općine Jarmina:

· dužan je dostaviti Statut, Poslovnik Općinskog vijeća, Proračun ili drugi opći akt (u daljnjem tekstu: opći akt) predstojniku ureda državne uprave u Vukovarsko-srijemskoj županiji (u daljnjem tekstu: predstojnik) zajedno s izvatkom iz zapisnika koji se odnosi na postupak donošenja općih akata propisan statutom i poslovnikom, a u roku od 15 dana od dana donošenja općeg akta,

· ima pravo obustaviti od primjene opći akt Općinskog vijeća, ako ocijeni da je tim aktom povrijeđen zakon ili drugi propis, te zatražiti od Općinskog vijeća da u roku od 15 dana otkloni uočene nedostatke. Ako Općinsko vijeće to ne učini, Općinski načelnik je dužan u roku od osam dana o tome obavijestiti predstojnika ureda državne uprave u Vukovarsko-srijemskoj županiji, te čelnika središnjeg tijela državne uprave ovlaštenog za nadzor nad zakonitošću rada tijela jedinica lokalne samouprave.

Članak 56.


Općinski načelnik ima jednog zamjenika, koji zamjenjuje Općinskog načelnika u slučaju duže odsutnosti ili drugih razloga spriječenosti u obavljanju svoje dužnosti.

Članak 57.


Općinski načelnik može obavljanje određenih poslova iz svog djelokruga povjeriti zamjeniku ali mu time ne prestaje odgovornost za njihovo obavljanje.


Zamjenik općinskog načelnika je u slučaju iz stavka 1. ovog članka dužan pridržavati se uputa Općinskog načelnika.

Članak 58.


Općinski načelnik dužnost obavlja volonterski ili profesionalno a njegov zamjenik dužnost obavlja volonterski.

Općinski načelnik i njegov zamjenik imaju pravo na naknadu troškova sukladno posebnoj odluci Općinskog vijeća.

Članak 59.


Općinskom načelniku i zamjeniku općinskog načelnika mandat prestaje po sili zakona, sukladno čl. 93, Zakona o lokalnim izborima:

· danom podnošenja ostavke,

· danom pravomoćnosti odluke o oduzimanju poslovne sposobnosti,

· danom pravomoćnosti sudske presude kojom je osuđen radi počinjenja kaznenog djela protiv slobode i prava čovjeka i građanina, Republike Hrvatske i vrijednosti zaštićenih međunarodnim pravom,

· ako je pravomoćnom sudskom presudom osuđen na bezuvjetnu kaznu zatvora u trajanju jedan (1) mjesec i duže, danom pravomoćnosti presude,

· danom odjave prebivališta s područja Općine Jarmina,

· danom prestanka hrvatskog državljanstva,

· smrću.

Ako općinskom načelniku nastupom okolnosti iz stavka 1.

ovog članka mandat prestane prije isteka dvije godine mandata,pročelnik upravnog tijela nadležnog za službeničke odnose će u roku od 8 dana obavijestiti Vladu Republike Hrvatske o prestanku mandata općinskog načelnika radi raspisivanja prijevremenih izbora za novog općinskog načelnika.     

Ako mandat općinskog načelnika prestaje u godini u kojoj se održavaju redovni izbori, a prije njihovog održavanja, dužnost općinskog načelnika do kraja mandata obavlja zamjenik Općinskog načelnika.

Članak 60.

Općinski načelnik i njegov zamjenik mogu se razriješiti u slučajevima i u postupku propisanom člankom 22. ovog Statuta.

Ako na referendumu bude donesena odluka o razrješenju Općinskog načelnika i njegovog zamjenika, mandat im prestaje danom objave rezultata referenduma, a Vlada Republike Hrvatske imenuje povjerenika Vlade Republike Hrvatske za obavljanje poslova iz nadležnosti Općinskog načelnika.

c) Općinska uprava

Članak 61.

Za obavljanje poslova iz samoupravnog djelokruga Općine Jarmina, utvrđenih zakonom i ovim Statutom te za obavljanje poslova državne uprave koji su zakonom prenijeti na Općinu, ustrojava se Jedinstveni upravni odjel Općine Jarmina.

Akt u smislu stavka 1. ovoga članka donosi Općinsko vijeće Općine Jarmina.
Članak 62.


Jedinstvenim upravnim odjelom upravlja pročelnik kojeg na temelju javnog natječaja imenuje Općinski načelnik uz prethosnu suglasnost Općinskog vijeća.


Općinski načelnik može razriješiti pročelnika iz stavka 1. ovoga članka:

1. ako pročelnik sam zatraži razrješenje,

2. ako nastanu takvi razlozi koji po posebnim propisima kojima se uređuju radni odnosi dovode do prestanka radnog odnosa,

3. ako pročelnik ne postupa po propisima ili općim aktima Općine Jarmina, ili neosnovano ne izvršava odluke tijela Općine Jarmina, ili postupa protivno njima,

4. ako pročelnik svojim nesavjesnim ili nepravilnim radom prouzroči Općini Jarmina veću štetu, ili ako zanemaruje ili nesavjesno obavlja svoje dužnosti koje mogu štetiti interesima službe u obavljanju poslova Općine Jarmina.

Pročelnik koji bude razriješen sukladno stavku 2. ovoga članka rasporedit će se na drugo slobodno radno mjesto u Jedinstvenom upravnom odjelu Općine Jarmina, za koje ispunjava stručne uvjete.


Na prava, obveze i odgovornosti kao i druga pitanja u svezi s radom pročelnika koja nisu uređena ovim Zakonom, primjenjuju se odredbe Zakona kojima se uređuje radni odnos službenika i namještenika u tijelima jedinica lokalne i područne (regionalne) samouprave.

VIII. FINANCIRANJE I IMOVINA OPĆINE

Članak 63.


Sve pokretne i nepokretne stvari, te imovinska prava koja pripadaju Općini Jarmina, čine imovinu Općine Jarmina.

Članak 64.


Imovinom Općine upravljaju općinski načelnik i Općinsko vijeće u skladu s odredbama ovog Statuta pažnjom dobrog domaćina.


Općinski načelnik u postupku upravljanja imovinom Općine donosi pojedinačne akte glede upravljanja imovinom na temelju općeg akta Općinskog vijeća o uvjetima, načinu i postupku gospodarenja nekretninama u vlasništvu Općine.

Članak 65.

Općina Jarmina ostvaruje prihode kojima u okviru svog samoupravnog djelokruga slobodno raspolaže.

Prihodi općine Jarmina moraju biti razmjerni s poslovima koje obavljaju njegova tijela u skladu sa zakonom.

Prihodi općine Jarmina su:

· općinski porezi, prirez, naknade, doprinosi i pristojbe,

· prihodi od stvari u vlasništvu Općine i imovinskih prava,

· prihodi od trgovačkih društava i drugih pravnih osoba u vlasništvu općine Jarmina, odnosno u kojima ima udjela ili dionice,

· prihodi od naknade za koncesije koje daje općinsko vijeće,

· novčane kazne i oduzeta imovinska korist za prekršaje koje propiše Općinsko vijeće Općine Jarmina u skladu s zakonom,

· udio u zajedničkim porezima sa Vukovarsko-srijemskom županijom i Republikom Hrvatskom te dodatni udio u porezu na dohodak za decentralizirane funkcije prema posebnom zakonu,

· sredstva pomoći i dotacija Republike Hrvatske predviđena u Državnom proračunu,

· drugi prihodi određeni zakonom.

Članak 66.


Općinsko vijeće općine Jarmina donosi odluku kojom propisuje vrstu poreza, visinu stopa odnosno visinu iznosa vlastitih poreza, oslobođenja od plaćanja poreza, način razreza poreza, plaćanje poreza, porezne prekršaje te druga postupovna pitanja u skladu sa zakonom.

Članak 67.

Procjena godišnjih prihoda i primitaka, te utvrđeni iznosi izdataka i drugih plaćanja Općine Jarmina iskazuje se u Proračunu Općine Jarmina.

Svi prihodi i primici moraju biti raspoređeni u Proračunu i iskazani po izvorima iz kojih potječu.

Svi izdaci Proračuna moraju biti utvrđeni u Proračunu i uravnoteženi s prihodima i primicima.

Članak 68.


Proračun Općine Jarmina i odluka o izvršavanju Proračuna donosi se za proračunsku godinu i vrijedi za godinu za koju je donesen.


Proračunska godina je razdoblje od dvanaest mjeseci, koja počinje 1. siječnja, a završava 31. prosinca.

Članak 69.


Općinsko vijeće donosi Proračun za sljedeću proračunsku godinu na način i u rokovima propisanim zakonom.


Ukoliko se Proračun za sljedeću proračunsku godinu ne može donijeti u propisanom roku, Općinsko vijeće donosi odluku o privremenom financiranju na način i postupku propisanim zakonom i to najduže za razdoblje od prva tri mjeseca proračunske godine.

Članak 70.


Ako se tijekom proračunske godine smanje prihodi i primici ili povećaju izdaci utvrđeni proračunom, proračun se mora uravnotežiti sniženjem predviđenih izdataka ili pronalaženjem novih prihoda.


Uravnoteženje proračuna provodi se izmjenama i dopunama Proračuna po postupku propisanom za donošenje Proračuna.

IX. AKTI OPĆINE JARMINA

Članak 71.


Općinsko vijeće općine Jarmina na temelju prava i ovlaštenja utvrđenih zakonom i ovim Statutom donosi Statut, Poslovnik, odluke, općinski proračun, odluku o izvršenju proračuna, obračun proračuna, pravilnike, upute, naputke, zaključke i druge opće akte te daje vjerodostojna tumačenja općih akata.


Općinsko vijeće općine Jarmina donosi rješenja i druge pojedinačne akte kada, u skladu sa zakonom, rješava o pojedinačnim stvarima.

Članak 72.

Općinski načelnik u poslovima iz ovog djelokruga donosi odluke, zaključke, pravilnike, te opće akte kada je za to ovlašten zakonom ili općim aktom Općinskog vijeća.
Članak 73.


Radna tijela Općinskog vijeća donose zaključke i preporuke.

Članak 74.


Općinski načelnik osigurava izvršenje općih akata iz članka 70. ovog Statuta, na način i u postupku propisanom ovim Statutom, te obavlja nadzor nad zakonitošću rada Jedinstvenog upravnog odjela Općine Jarmina.

 Članak 75.


Jedinstveni upravni odjel općine Jarmina, kada izvršava opće akte Općinskog vijeća općine Jarmina, donosi pojedinačne akte kojima rješava o pravima, obvezama i pravnim interesima fizičkih i pravnih osoba.


Protiv pojedinačnog akta iz stavka 1.ovoga članka, može se izjaviti žalba nadležnom upravnom tijelu Vukovarsko-srijemske županije i upravnom tijelu velikih gradova Vukovarsko-srijemske županije, ako posebnim zakonom nije drukčije propisano.

U izvršavanju općih akata Općinskog vijeća pojedinačne akte donose i pravne osobe kojima su odlukom Općinskog vijeća, u skladu sa zakonom, povjerene javne ovlasti.

Članak 76.


Pojedinačni akt kojim se rješava o obvezi razreza općinskih poreza, doprinosa i naknada koji pripadaju Općini Jarmina donosi se po skraćenom upravnom postupku.

Skraćeni upravni postupak provodi se i kod donošenja pojedinačnih akata kojima se rješava o pravima, obvezama i interesima fizičkih i pravnih osoba od strane pravnih osoba kojima je Općina Jarmina osnivač.

Protiv pojedinačnih akata Općinskog vijeća i Općinskog načelnika kojima se rješava o pravima, obvezama i pravnim interesima fizičkih i pravnih osoba, ako posebnim zakonom nije drugačije propisano, ne može se izjaviti žalba već se može pokrenuti upravni spor.

Članak 77.


Nadzor nad zakonitošću općih akata Općinskog vijeća u njegovom samoupravnom djelokrugu obavlja Ured državne uprave u Vukovarsko-srijemskoj županiji i nadležna središnja tijela Državne uprave, svako u svojem djelokrugu.

Članak 78.


Podrobnije odredbe o aktima Općine Jarmina, postupku donošenja i objavi akata te o vjerodostojnom tumačenju akata utvrđuje se Poslovnikom Općinskog vijeća općine Jarmina.

Članak 79.

Opći akti se prije nego što stupe na snagu objavljuju u službenom glasilu Općine Jarmina ili „Službenom vjesniku“ Vukovarsko-srijemske županije.


Opći akti stupaju na snagu osmog dana od dana objave, osim ako nije zbog osobito opravdanih razloga, općim aktom propisano da opći akt stupa na snagu danom objave.


Opći akti ne mogu imati povratno djelovanje.

X. USTROJSTVO I RAD JAVNIH SLUŽBI

Članak 80.

Za obavljanje odgovarajućih poslova iz svog samoupravnog djelokruga, općina Jarmina može osnovati trgovačka društva i ustanove u svom vlasništvu, sukladno zakonu.

Trgovačka društva i ustanove iz stavka 1. ovog članka djelatnosti iz njihova djelokruga obavljaju kao javnu službu.

Članak 81.

Općina Jarmina nadzire rad i vodi brigu o racionalnom i zakonitom radu trgovačkih društava i ustanova u svom vlasništvu.

Trgovačka društva i ustanove iz stavka 1. ovog članka obvezni su općinu Jarmina redovito izvještavati o svom radu, odnosno poslovanju, u rokovima kako odluči općinsko vijeće.

XIV. OBLICI SURADNJE S DRUGIM JEDINICAMA LOKALNE, TE PODRUČNE (REGIONALNE) SAMOUPRAVE

Članak 82.

Općina Jarmina posebno surađuje s pripadajućom Vukovarsko-srijemskom županijom, te svim jedinicama lokalne samouprave u njezinu sastavu.

Članak 83.

Općina Jarmina može uspostaviti i posebne prijateljske odnose s drugim općinama i gradovima u Hrvatskoj, kao i u inozemstvu, sukladno zakonu.

O prijateljstvu u smislu stavka 1. ovog članka potpisuje se posebna povelja, koju u ime općine potpisuje Predsjednik Općinskog vijeća općine Jarmina , sukladno odluci Općinskog vijeća općine Jarmina.

XI. ZAKLJUČNE ODREDBE

Članak 84.
Ustrojstvo i opći akti općine Jarmina uskladit će se s ovim Statutom u roku od (šest) mjeseci od njegova stupanja na snagu.

Članak 85.

Stupanjem na snagu ovog Statuta prestaje vrijediti Statut općine Jarmina («Službeni vjesnik» Vukovarsko-srijemske županije br.15/09)

Članak 86.

Ovaj Statut Općine Jarmina  stupa na snagu osmog dana od dana objave u «Službenom vjesniku» vukovarsko-srijemske županije.

Temeljem članka 33. i članka 35. točke 2. Zakona o lokalnoj i područnoj (regionalnoj) samoupravi (NN br. 33/01, 60/01 - vjerodostojno tumačenje,  129/05, 109/07, 125/08 i 36/09) i članka 31. Statuta općine Jarmina Općinsko vijeće općine Jarmina na sjednici održanoj 23.kolovoza 2013. godine donijelo je

POSLOVNIK

Općinskog vijeća

I. OPĆE ODREDBE

Članak 1.


Ovim poslovnikom o radu Općinskog vijeća Općine Jarmina (u daljnjem tekstu: Poslovnik) uređuje se unutarnje ustrojstvo i način rada Općinskog vijeća i radnih tijela Općinskog vijeća, a osobito:

1. postupak konstituiranja vijeća,

2. prava i dužnosti vijećnika te način njihova ostvarivanja,

3. izbor i razrješenje predsjednika i potpredsjednika Općinskog vijeća,

4. izbor i način rada radnih tijela,

5. način rada Općinskog vijeća,

6. vrste akata Općinskog vijeća,

7. poslovni red na sjednicama Općinskog vijeća,

8. javnost rada Općinskog vijeća i radnih tijela Općinskog vijeća,

9. druga pitanja važna za rad Općinskog vijeća.

Članak 2.


Ako pitanje iz rada Općinskog vijeća općine Jarmina nije uređeno ovim Poslovnikom, takvo pitanje uredit će Općinsko vijeće posebnim aktom.

II. POSTUPAK KONSTITUIRANJA OPĆINSKOG VIJEĆA   

Članak 3.


Općinsko vijeće se smatra konstituiranim izborom predsjednika Općinskog vijeća općine Jarmina na konstituirajućoj sjednici, sazivanoj od čelnika središnjeg tijela državne uprave nadležnog za poslove lokalne i područne (regionalne) samouprave ili osobe koju on ovlasti, na kojoj je nazočna većina vijećnika.


Mandat članova Općinskog vijeća izabranih na redovnim izborima traje do objave odluke Vlade RH o raspisivanju izbora, ili do objave odluke Vlade RH o raspuštanju Općinskog vijeća u skladu sa Zakonom.

Članak 4.


Od dana konstituiranja Općinskog vijeća pa do dana prestanka mandata ili njegovog stavljanja u mirovanje član Općinskog vijeća ima sva prava i dužnosti određene Ustavom, Zakonom, Statutom i ovim Poslovnikom.

Članak 5.


Konstituirajućoj sjednici Općinskog vijeća do izbora predsjednika Općinskog vijeća općine Jarmina predsjedava prvi na listi koja je osvojila najveći broj mandata. 


Privremeni predsjednik ima, do izbora predsjednika Općinskog vijeća općine Jarmina, sva prava i dužnosti predsjednika Općinskog vijeća općine Jarmina u pogledu predsjedanja sjednicom.

Članak 6.


Dnevni red konstituirajuće sjednice moguće je, na prijedlog predsjedatelja ili najmanje trećine vijećnika, nadopuniti novim točkama dnevnog reda.

Članak 7.


Na konstituirajućoj sjednici biraju se Mandatna komisija i Odbor za izbor i imenovanja na prijedlog predsjedavatelja ili najmanje tri vijećnika.


Radna tijela iz stavka 1. ovog članka imaju predsjednika i dva člana.


Mandatna komisija:


- na konstituirajućoj sjednici izvješćuje Općinsko vijeće općine Jarmina o provedenim izborima i imenima izabranih članova za vijećnike, o podnesenim ostavkama i stavljanju  mandata vijećnika u mirovanje, te o zamjenicima članova koji umjesto njih započinju obavljati dužnost vijećnika,


- izvješćuje Općinsko vijeće općine Jarmina o ostavkama ili stavljanju mandata vijećnika u mirovanje, kad su ispunjeni zakonom predviđeni uvjeti, te izvješćuje da su ispunjeni zakonski uvjeti za početak  mandata zamjenika vijećnika.


Izvješće Mandatne komisije prihvaća se zaključkom.

Članak 8.


Nakon izvješća Mandatne komisije o provedenim izborima i nakon verifikacije mandata općinski vijećnici pred predsjedateljem polažu prisegu.


Tekst prisege glasi:


"Prisežem, svojom čašću, da ću dužnost općinskog vijećnika obnašati savjesno i odgovorno i da ću se u svom radu pridržavati Ustava, zakona, Statuta i odluka Općine Jarmina, da ću poštivati pravni poredak i zauzimati se za svekoliki napredak Općine Jarmina, Vukovarsko-srijemske županije i Republike Hrvatske."


Svaki vijećnik potom izgovara riječ "prisežem", potpisuje tekst prisege i predaje istu predsjedatelju, a koji ih je dužan arhivirati.

Članak 9.

Vijećnik koji nije bio nazočan konstituirajućoj sjednici, odnosno zamjenik vijećnika kada počinje obavljati dužnost vijećnika, polaže prisegu na prvoj sjednici Općinskog vijeća općine Jarmina na kojoj je nazočan.

Članak 10.


Danom konstituiranja Općinskog vijeća općine Jarmina, vijećnik ima sva prava i dužnosti vijećnika određena zakonom, Statutom općine Jarmina i odlukama koje donosi Općinsko vijeće općine Jarmina.


Vijećniku prestaje mandat u zakonom predviđenim slučajevima.


Prestankom mandata općinskim vijećnicima prestaje i članstvo u tijelima Općinskog vijeća općine Jarmina i drugim tijelima, ako je imenovanje uvjetovano obavljanjem dužnosti vijećnika.

Članak 11.


Općinsko vijeće donosi odluke većinom glasova ako je na sjednici nazočna većina vijećnika.


Ako ovim Poslovnikom nije drugačije utvrđeno vijeće donosi odluke javnim glasovanjem većinom glasova nazočnih vijećnika, osim donošenja Statuta, njegovih izmjena i dopuna, proračuna i godišnjeg obračuna Općine Jarmina kada se odlučuje većinom glasova svih izabranih vijećnika.

III. IZBOR TEMELJNIH RADNIH TIJELA,

      PREDSJEDNIKA I POTPREDSJEDNIKA

      OPĆINSKOG VIJEĆA I IZVRŠNIH TIJELA

1. Izbor Odbora

Članak 12.


Nakon donošenja odluke o privremenom Poslovniku na konstituirajućoj sjednici bira se Odbor za izbor i imenovanja i Odbor za Statut i Poslovnik.


Predsjednik i članovi Odbora za izbor i imenovanja biraju se na prijedlog predsjedatelja ili najmanje jedne trećine vijećnika Općinskog vijeća općine Jarmina, razmjerno stranačkoj zastupljenosti. Odbor za izbor i imenovanje ima predsjednika i dva člana.


Odbor raspravlja i predlaže izbor predsjednika i potpredsjednike Općinskog vijeća, izbor članova radnih tijela Općinskog vijeća koje temeljem zakona i drugih propisa bira Općinsko vijeće.

Članak 13.


Nakon izbora predsjednika i potpredsjednika Općinskog vijeća bira se Odbor za Statut i Poslovnik.


Odbor za Statut i Poslovnik ima predsjednika i dva člana. Odbor raspravlja i predlaže Statut Općine Jarmina, Poslovnik Općinskog vijeća, predlaže donošenje odluka i drugih općih akata iz nadležnosti Vijeća kojima se razrađuju odredbe statutarne naravi te obavlja i druge poslove utvrđene Poslovnikom.

Članak 14.


Po izboru Odbora za Statut i Poslovnik bira se Odbor za proračun i financije.


Odbor za proračun i financije ima predsjednika, i dva člana.


Odbor raspravlja o proračunu i financijama Općine, zauzima stavove te daje mišljenja o pitanjima koja se odnose na:

· općinski proračun i godišnji obračun,

· porezni sustav i poreznu politiku, 

· stanje o prihodima i rashodima Općine,

· ostala pitanja koja se tiču financiranja i financijskog poslovanja Općine.

2. Izbor predsjednika i potpredsjednika Općinskog vijeća

Članak 15.


Po izboru Odbora za izbor i imenovanje na konstituirajućoj se sjednici Općinskog vijeća općine Jarmina pristupa izboru predsjednika i potpredsjednika Općinskog vijeća općine Jarmina.


Prijedlog za izbor predsjednika i potpredsjednika Općinskog vijeća općine Jarmina može podnijeti Odbor za izbor i imenovanja kao i najmanje jedna trećina općinskih vijećnika.


Općinski vijećnik općine Jarmina može sudjelovati u podnošenju samo jednog prijedloga kandidata.


Prijedlog kandidata za predsjednika i potpredsjednika je pojedinačan, podnosi se u pisanom obliku i potvrđuje se potpisom ovlaštenih predlagatelja.

Članak 16.


Predsjednik i potpredsjednici Općinskog vijeća općine Jarmina biraju se javnim glasovanjem ako je predložen samo jedan kandidat.

     Ako su predložena dva ili više kandidata glasovanje se provodi tjavno,na način opisan u članku 88. ovog poslovnika.


Za predsjednika i potpredsjednika izabran je kandidat za kojeg je glasala većina svih vijećnika.

Članak 17.


Ako prigodom glasovanja za predsjednika i potpredsjednika Općinskog vijeća općine Jarmina prijedlog kandidata ne dobije potrebnu većinu glasova ili ako od više kandidata niti jedan ne dobije potrebnu većinu glasova, glasovanje se ponavlja po istom postupku.


Ako je za izbor bilo predloženo više od dvaju kandidata, u ponovljenom glasovanju sudjeluju samo dva kandidata koji su dobili najveći broj glasova.


Ako u ponovljenom glasovanju kandidat ne dobije potrebnu većinu glasova, ponavlja se izborni postupak.

IV. PRAVA I DUŽNOSTI VIJEĆNIKA
1. Opće odredbe

Članak 18.


Vijećnik ima prava i dužnosti utvrđena Statutom Općine Jarmina ovim Poslovnikom i drugim aktima Općinskog vijeća, a osobito:

1. prisustvovati sjednicama Općinskog vijeća i radnih tijela kojih je član i sudjelovati u njihovu radu,

2. izjašnjavati se i raspravljati o svakom pitanju što je na dnevnom redu Općinskog vijeća i radnih tijela kojih je član, te o njemu odlučivati,

3. podnositi prijedloge, amandmane i postavljati vijećnička pitanja,

4. predlagati Općinskom vijeću donošenje odluka i drugih akata, ako posebnim propisima nije drukčije određeno, te razmatranje pojedinih pitanja iz djelokruga Općinskog vijeća,

5. biti biran i prihvatiti izbor u radna tijela Općinskog vijeća, 

6. tražiti i dobiti podatke od općinskih tijela te njihovih upravnih tijela potrebne za obavljanje dužnosti vijećnika.
Članak 19.


Vijećniku se dostavljaju:

1. prijedlozi akata koje donosi Općinsko vijeće općine Jarmina,

2. izvješća i drugi materijali o kojima će se raspravljati na sjednicama Općinskog vijeća općine Jarmina i radnog tijela, čiji je član.

Članak 20.


Općinski vijećnik ima pravo tražiti od pročelnika Jedinstvenog upravnog odjela pružanje stručne i tehničke pomoći i osiguravanje uvjeta za rad potrebnih u obavljanju dužnosti vijećnika, osobito pružanje stručne pomoći u izradi prijedloga akata koje podnose Općinskom vijeću općine Jarmina i njegovim radnim tijelima.

Članak 21.


Vijećnik se ne smije u obavljanju privatnih poslova, gospodarskih i drugih djelatnosti koristiti položajem općinskog vijećnika.

Članak 22.


Vijećnik ima pravo na naknadu troškova nastalih u vezi s radom u Općinskom vijeću općine Jarmina, u visini i na način određen posebnom odlukom Općinskog vijeća općine Jarmina.

Članak 23.


O prisustvovanju vijećnika sjednicama Općinskog vijeća općine Jarmina i radnih tijela vodi se evidencija.


Vijećnik, kad je spriječen prisustvovati sjednici Općinskog vijeća općine Jarmina ili radnog tijela, o tome izvješćuje pročelnika Jedinstvenog upravnog odjela.

2. Klub općinskih vijećnika

Članak 24.


Općinski vijećnici mogu osnovati klub općinskih vijećnika prema stranačkoj pripadnosti, odnosno klub nezavisnih vijećnika.


Klub mogu osnovati najmanje tri vijećnika, a svaki vijećnik može biti član samo jednog kluba.


O osnivanju kluba kao i o svim naknadnim promjenama predsjednik kluba u pisanom obliku obavještava predsjednika Općinskog vijeća općine Jarmina.


Pročelnik upravnog odjela osigurava klubovima prostorne i tehničke uvjete za rad.

V. PREDSJEDNIK I POTPREDSJEDNICI VIJEĆA

Članak 25.


Predsjednik Općinskog vijeća općine Jarmina:

1. predstavlja i zastupa Općinsko vijeće, 

2. saziva sjednice Općinskog vijeća, predlaže dnevni red, predsjedava sjednicama i potpisuje akte Općinskog vijeća,

3. predlaže Općinskom vijeću donošenje odluka i općih akata,

4. brine se o izvršavanju odluka i drugih akata Općinskog vijeća,

5. brine o primjeni ovog Poslovnika,

6. brine o ostvarivanju prava Općinskih vijećnika,

7. usklađuje rad Općinskog vijeća i njegovih radnih tijela,

8. brine se o provođenju načela javnosti rada Općinskog vijeća,

9. brine se o suradnji Općinskog vijeća sa vijećima drugih općina, gradova i skupština županija,

10. obavlja i druge poslove određene zakonom, Statutom, odlukama Općinskog vijeća i ovim Poslovnikom.

Članak 26.


Potpredsjednici Općinskog vijeća općine Jarmina pomažu u radu predsjedniku Općinskog vijeća općine Jarmina i obavljaju poslove iz djelokruga predsjednika, kada ih predsjednik povjeri.


Potpredsjednik Općinskog vijeća općine Jarmina zamjenjuje predsjednika u slučaju njegove spriječenosti ili odsutnosti.

VI. RADNA TIJELA

Članak 27.


Radna tijela Vijeća osnivaju se odlukom kojom se utvrđuje njihov sastav i djelokrug.


Radno tijelo ima predsjednika i članove  koji se biraju među vijećnicima na prijedlog Odbora za izbor i imenovanje tako da je sastav radnog tijela približno razmjeran stranačkom sastavu vijeća. 


U radna tijela mogu se birati i stručne osobe koje nisu vijećnici a koje mogu biti birane za predsjednike odbora,osim u Povjerenstvo za izbor i imenovanje,Odbor za Statut i Poslovnik i Mandatnu komisiju.

Članak 28.


U radnim tijelima pripremaju se prijedlozi pojedinih odluka i drugih općih akata iz djelokruga tijela, a koje donosi Općinsko vijeće.


Djelokrug tijela sadržan je u njegovom nazivu.

Članak 29.


Predsjednik radnog tijela vijeća organizira rad radnog tijela, predlaže dnevni red i predsjedava njegovim sjednicama.


Sjednice radnog tijela saziva predsjednik na osnovi zaključka Općinskog vijeća, na zahtjev predsjednika Općinskog vijeća, i prema vlastitom nahođenju.


Predsjednika radnog tijela u slučaju spriječenosti zamjenjuje član kojeg odredi radno tijelo. 
Članak 30.


Radna tijela donose prijedloge većinom glasova nazočnih članova ako sjednici prisustvuje većina članova.


O radu na sjednici radnog tijela vodi se zapisnik.

VI. ODNOS OPĆINSKOG VIJEĆA,

      OPĆINSKOG NAČELNIKA I JEDINSTVENOG

      UPRAVNOG ODJELA

Članak 31.


Općinski načelnik prisustvuje na sjednicama Općinskog vijeća.

Pročelnik Jedinstvenog upravnog odjela ima pravo i obvezu sudjelovati u radu na sjednicama Općinskog vijeća iako nije član i nema pravo glasa.

VII. AKTI OPĆINSKOG VIJEĆA I RADNIH TIJELA

Članak 32.


Općinsko vijeće u ostvarivanju svojih prava i obveza obavlja Ustavom, Zakonom i Statutom utvrđene poslove i u svezi s tim donosi odluke, planove, preporuke, zaključke i druge opće akte.

Članak 33.


Radna tijela Općinskog vijeća predlažu zaključke, preporuke i rješenja.

Članak 34.


Preporukom Općinsko vijeće izražava mišljenje o pojedinim pitanjima od općeg interesa i načinima rješavanja pojedinih problema, ukazuje na važnost pojedinih pitanja koja se odnose na primjenu Ustava, Zakona i drugih akata što ih donosi Općinsko vijeće, izražava mišljenje u svezi usklađivanja odnosa i međusobne suradnje s drugim gradovima, u pitanjima od zajedničkog interesa te predlažu način i mjere koje bi trebale poduzimati radi rješenja pojedinih pitanja.

Članak 35.


Zaključkom se zauzimaju stavovi, izražavaju mišljenja ili utvrđuje obveza Općinskog načelnika, predsjednika Općinskog vijeća, Jedinstvenog upravnog odjela u pripremanju prijedloga akata i mjera za pripremu odluka Općinskog vijeća.


Zaključkom se rješavaju i druga pitanja iz djelokruga Općinskog vijeća, radnih tijela i Jedinstvenog upravnog odjela.

Članak 36.


Rješenjima se odlučuje o pojedinačnim pitanjima kada je to zakonom, Statutom ili drugim općim ili posebnim aktom Općinskog vijeća određeno.

Članak 37.


Odlukom se uređuju društveni i drugi odnosi važni za građane, pravne osobe i udruge građana, utvrđuju se njihova prava i obveze odnosno druga pitanja od općeg interesa za Općinu kad je to propisano Zakonom ili Statutom.

VIII. POSTUPAK DONOŠENJA 

        ODLUKA I DRUGIH AKATA

1. Odluke

Članak 38.


Postupak donošenja odluka pokreće se podnošenjem prijedloga odluke.


Pravo podnošenja prijedloga odluke ima svaki vijećnik, radno tijelo Općinskog vijeća općine Jarmina, predsjednik Općinskog vijeća općine Jarmina, klubovi vijećnika, Općinski načelnik ako zakonom Statutom ili ovim Poslovnikom nije propisano da prijedloge pojedinih odluka mogu podnijeti samo određeni predlagatelji.


Građani imaju pravo Općinskom vijeću općine Jarmina predlagati donošenje određenog akta ili rješavanje određenog pitanja iz njegova djelokruga, u skladu sa Zakonom.

Članak 39.


Inicijativu za donošenje odluke i drugih akata Općinskog vijeća mogu davati građani i pravne osobe te Jedinstveni upravni odjel.


Inicijativa se upućuje radnom tijelu Općinskog vijeća u čiji djelokrug rada spada problematika čije se uređivanje traži odgovarajućim aktom Općinskog vijeća.


Radno tijelo Općinskog vijeća dužno je dostavljenu inicijativu razmotriti i o svom mišljenju izvijestiti Općinsko vijeće na prvoj narednoj sjednici koja se održava nakon prijema inicijative u radnom tijelu.

Članak 40.


Prijedlog odluke sadržava:

1. pravni temelj za donošenje odluke,

2. ocjenu stanja, temeljna pitanja koja se trebaju urediti i svrhu koja se uređivanjem odnosa na predloženi način želi postići,

3. ocjenu sredstava potrebnih za provođenje odluke i način njihova osiguranja,

4. tekst prijedloga odluke s obrazloženjem,

5. tekst odredbe važeće odluke ili drugog akta koja se mijenja ili dopunjuje, ako se predlaže izmjena ili dopuna postojećeg akta, kao i tekst predložene izmjene ili dopune odredbe.


Ako se predlaže stupanje na snagu odluke danom objave, taj je prijedlog potrebno posebno obrazložiti.


U obrazloženju prijedloga odluke obrazlažu se pojedine odredbe prijedloga odluke.

Članak 41.


Prijedlog za donošenje odluke s nacrtom odluke podnosi se predsjedniku Općinskog vijeća općine Jarmina.


Predsjednik Općinskog vijeća upućuje primljeni nacrt Odluke nadležnom radnom tijelu Vijeća, ako to radno tijelo nije predlagač.


Predsjednik Općinskog vijeća primljeni nacrt odluke upućuje na mišljenje i Općinskom načelniku, ako ono nije predlagač.


Ako predsjednik Općinskog vijeća ocijeni da prijedlog odluke nije podnesen u skladu s ovim Poslovnikom, zatražit će od predlagatelja da u roku od petnaest dana uskladi prijedlog odluke.

Članak 42.


Predsjednik Općinskog vijeća općine Jarmina upućuje prijedlog nadležnom radnom tijelu na razmatranje i davanje mišljenja.


Radna tijela podnose izvješća u kojima daju primjedbe, prijedloge i mišljenja o prijedlogu odluke, a mogu podnijeti i amandmane.

Članak 43.


O prijedlogu za donošenje odluke raspravit će Općinsko vijeće općine Jarmina u pravilu u roku od mjesec dana od dana podnošenja prijedloga odluke predsjedniku Općinskog vijeća općine Jarmina.

Članak 44.


Rasprava o prijedlogu odluke na sjednici Općinskog vijeća općine Jarmina obuhvaća izlaganje predlagatelja i izvjestitelja radnih tijela, raspravu o prijedlogu i podnesenim amandmanima, odlučivanje o amandmanima i donošenje odluke.

Članak 45.


Predlagatelj odluke, odnosno predstavnik kojeg on odredi, ima pravo, kad zatraži riječ, u tijeku rasprave davati objašnjenja, iznositi svoje mišljenje i izjašnjavati se o podnesenim amandmanima te iznesenim prijedlozima, primjedbama i mišljenjima.


U tijeku rasprave imaju pravo tražiti riječ i izvjestitelji nadležnih radnih tijela i Odbora za Statut i druge opće akte, ako ono nije predlagatelj.

2. Amandmani

Članak 46.


Prijedlog za izmjenu ili dopunu prijedloga odluke podnosi se pismeno u obliku amandmana, uz obrazloženje, prije početka rasprave o predloženoj odluci.


Pravo podnošenja amandmana imaju ovlašteni predlagatelji odluka.

Članak 47.


Amandman se u pisanom obliku upućuje predsjedniku Općinskog vijeća općine Jarmina, najkasnije dva dana prije sjednice Općinskog vijeća općine Jarmina.


Podnesene amandmane predsjednik Općinskog vijeća upućuje predlagatelju odluke, Općinskom načelniku, nadležnom radnom tijelu i Odboru za Statut i Poslovnik.


Amandmani se dostavljaju svim Općinskim vijećnicima.

Članak 48.


Iznimno amandman se može podnijeti i u tijeku rasprave, ako se s tim složi većina nazočnih općinskih vijećnika. I taj se amandman podnosi pisano, uz obrazloženje.


Predlagatelj odluke i Općinski načelnik može podnositi amandmane sve do zaključenja rasprave.


Amandmani iz ovog članka moraju se podijeliti Općinskim vijećnicima prije odlučivanja.

Članak 49.


O amandmanima se izjašnjava predlagatelj i Općinski načelnik, neovisno da li je predlagatelj odluke ili ne.


Izjašnjavanje o amandmanima je u pravilu usmeno.


O amandmanima se glasuje prema redoslijedu članaka prijedloga odluke na koji se odnose.


Ako je na jedan članak prijedloga podneseno više amandmana, najprije se glasuje o amandmanu koji najviše odstupa od predloženog rješenja i po tom kriteriju nastavno o ostalim amandmanima.

3. Vjerodostojno tumačenje odluka

Članak 50.


Ovlašteni predlagatelji utvrđeni člankom 46. ovoga Poslovnika mogu tražiti vjerodostojno tumačenje odluke.


Prijedlog za davanje vjerodostojnog tumačenja podnosi se predsjedniku Općinskog vijeća općine Jarmina, a mora sadržavati naziv odluke, naznaku odredbe za koju se traži tumačenje i razloge za to.


Predsjednik Općinskog vijeća općine Jarmina upućuje prijedlog za davanje vjerodostojnog tumačenja Odboru za Statut i druge opće akte, radi ocjene njegove osnovanosti.


Ako ocijeni da je prijedlog osnovan, Odbor za Statut i druge opće akte utvrđuje prijedlog teksta vjerodostojnog tumačenja odluke i sa svojim izvješćem podnosi ga Općinskom vijeću općine Jarmina.

4. Donošenje općinskog proračuna

Članak 51.


Prijedlog općinskog proračuna i godišnjeg obračuna općinskog proračuna podnosi, s potrebnim obrazloženjem Općinski načelnik općine Jarmina.


Zajedno s prijedlogom općinskog proračuna podnosi se i prijedlog odluke o izvršenju proračuna.

Članak 52.


Prijedlog općinskog proračuna i godišnjeg obračuna općinskog proračuna dostavlja se svim vijećnicima najkasnije tri dana prije održavanja sjednice Općinskog vijeća općine Jarmina na kojoj će se prijedlog razmatrati.

Članak 53.


U raspravi o godišnjem obračunu općinskog proračuna općine Jarmina, a temeljem analiza izvršenih programa, mogu se utvrđivati smjernice razvoja za iduće razdoblje i za izradu proračuna.

5. Donošenje drugih akata

Članak 54.


Na donošenje drugih akata odgovarajuće se primjenjuju odredbe ovog Poslovnika koje se odnose na postupak donošenja odluke, prema prirodi akta.

Članak 55.


Općinsko vijeće razmatra izvješća i informacije. 


U povodu izvješća i informacija Općinsko vijeće općine Jarmina donosi zaključke.

6. Objava i ispravak akata

Članak 56.


Odluke i druge akte što ih donosi Općinsko vijeće općine Jarmina potpisuje predsjednik Općinskog vijeća općine Jarmina.

Članak 57.


Izvornik odluke i drugog akta, potpisan i ovjeren pečatom Općinskog vijeća općine Jarmina, čuva se u arhivi Općinskog vijeća općine Jarmina.


Za izradu izvornika, potpisivanje, stavljanje pečata i čuvanje izvornika odluke i drugog akta odgovoran je pročelnik Jedinstvenog upravnog odjela.

Članak 58.


Odluke, drugi opći akti, vjerodostojna tumačenja tih akata, općinski proračun, godišnji obračun proračuna, akti izbora i imenovanja te drugi akti za koje to Općinsko vijeće općine Jarmina odluči, objavljuju se u službenom glasilu Općine ili Vukovarsko-srijemske županije.

Članak 59.


Odluke i drugi opći akti prije njihova stupanja na snagu moraju se objaviti u službenom glasilu iz prethodnog članka.


Odluke i drugi opći akti stupaju na snagu, u pravilu, osmog dana od dana objave.


Iznimno, odluke i drugi opći akti mogu stupiti na snagu danom donošenja.


Odluke i drugi opći akti ne mogu imati povratno djelovanje.


Ako Općinsko vijeće ne prihvati prijedlog Odluke i drugih općih akata, ista se ne može staviti na dnevni red prije isteka šest mjeseci od dana zaključenja rasprave o toj Odluci.

7. Promjena Statuta

Članak 60.

Postupak za promjenu Statuta opći Jarmina pokreće se prijedlogom za promjenu Statuta.


Promjenu Statuta može predložiti najmanje jedna trećina općinskih vijećnika, Općinski načelnik i nadležno radno tijelo Općinskog vijeća općine Jarmina.


Prijedlog za promjenu Statuta mora biti obrazložen.

Članak 61.


Općinsko vijeće općine Jarmina odlučuje hoće li prihvatiti prijedlog za promjenu Statuta.


Ako Općinsko vijeće općine Jarmina ne prihvati prijedlog za promjenu Statuta, isti se prijedlog ne može staviti na dnevni red prije isteka tri mjeseca od dana zaključenja rasprave o njemu.


Općinsko vijeće općine Jarmina zaključkom odlučuje o prihvaćanju ili neprihvaćanju promjena Statuta, većinom glasova svih vijećnika.

IX. SJEDNICE OPĆINSKOG VIJEĆA

1. Sazivanje sjednice

Članak 62.


Sjednice Općinskog vijeća općine Jarmina održavaju se kao redovite.


U iznimnim slučajevima mogu se sazvati i kao izvanredne.

Članak 63.


Sjednicu Općinskog vijeća općine Jarmina saziva predsjednik Općinskog vijeća općine Jarmina.


Predsjednik Općinskog vijeća općine Jarmina dužan je sazvati sjednicu vijeća ako to zatraži najmanje jedna trećina ukupnog broja općinskih vijećnika, u roku od petnaest dana od primitka obrazloženog zahtjeva.


Uz zahtjev za sazivanje sjednice predlagatelji su dužni predložiti dnevni red sjednice i dostaviti materijale, odnosno  prijedlog akta za raspravu i odlučivanje, ako ih već nisu dostavili ovlašteni predlagatelji.

Članak 64.


Sjednica Općinskog vijeća općine Jarmina saziva se pisanim putem.


Poziv za sjednicu vijeća dostavlja se vijećnicima u pravilu tri dana prije sjednice. Taj rok može biti kraći ako postoje opravdani razlozi koji se moraju obrazložiti.


Uz poziv se dostavlja prijedlog dnevnog reda, spisi koji se odnose na prijedlog dnevnog reda i zapisnik o radu s prethodne sjednice.


Opsežniji i važniji materijali o kojima će se na sjednici Općinskog vijeća općine Jarmina raspravljati, mogu se vijećnicima dostaviti i prije prethodno utvrđenog roka, bez poziva za sjednicu i bez prijedloga dnevnog reda, uz naznaku da će se o tome raspravljati na jednoj od idućih sjednica Općinskog vijeća općine Jarmina.

Članak 65.


Kada se o nekom pitanju raspravlja bez prisutnosti javnosti, materijal za takvu raspravu ne mora se dostavljati u pismenom obliku.


O održavanju sjednice Općinskog vijeća općine Jarmina bez prisutnosti javnosti odlučuje predsjednik Općinskog vijeća općine Jarmina. Prije prelaska na razmatranje pitanja iz prethodnog stavka predsjednik vijeća pozvat će osobe, čija prisutnost nije potrebna, da napuste dvoranu, a zatim će vijećnike obavijestiti o razlozima održavanja sjednice bez prisutnosti javnosti.

Članak 66.


Izvanredna sjednica Općinskog vijeća općine Jarmina može se sazvati brzojavom, telefonom ili osobnim pozivanjem vijećnika.


Prijedlog za sazivanje izvanredne sjednice Općinskog vijeća općine Jarmina može dati najmanje polovina općinskih vijećnika i načelnik, a upućuje ga pisano predsjedniku Općinskog vijeća.


Uz prijedlog za sazivanje izvanredne sjednice Općinskog vijeća općine Jarmina ovlašteni predlagatelji obrazlažu i razlog za sazivanje te predlažu dnevni red takve sjednice.

2. Tijek sjednice

Članak 67.


Nakon otvaranja sjednice predsjednik Općinskog vijeća općine Jarmina daje potrebna objašnjenja u vezi s radom sjednice, obavještava vijećnike o broju nazočnih vijećnika, te o vijećnicima koji su ga izvijestili da su spriječeni prisustvovati sjednici vijeća.

Članak 68.


Nakon usvajanja dnevnog reda prelazi se na pitanja i prijedloge vijećnika, usvajanje zapisnika s prethodne sjednice Općinskog vijeća općine Jarmina i na raspravu o točkama dnevnog reda.


Kada se iscrpi dnevni red sjednice, predsjednik vijeća zaključuje sjednicu.

3. Utvrđivanje kvoruma, odgoda i prekid sjednice

Članak 69.


Kad predsjednik Općinskog vijeća općine Jarmina utvrdi da je nazočna većina vijećnika, otvara sjednicu.


Ako predsjednik na početku sjednice utvrdi da nije prisutan potreban broj općinskih vijećnika, odgađa sjednicu za određeni sat istoga dana ili za drugi određeni dan i sat.


Ako za trajanja sjednice Općinskog vijeća općine Jarmina predsjednik utvrdi da nije nazočan potreban broj općinskih vijećnika, prekinut će sjednicu i zakazati nastavak sjednice za drugi određeni dan i sat.


O odgodi sjednice i o nastavku prekinute sjednice pisano se obavješćuju samo nenazočni vijećnici.


Nastavak sjednice mora se zakazati u svakom slučaju najkasnije u roku pet dana od dana odgode odnosno prekida sjednice.

Članak 70.


Nazočnost općinskih vijećnika utvrđuje se brojanjem, prozivkom ili na drugi način na početku sjednice ili u tijeku sjednice, kad predsjednik ocijeni da nije nazočan potreban broj općinskih vijećnika ili na zahtjev općinskog vijećnika.


Prozivku obavlja Pročelnik Jedinstvenog upravnog odjela.

Članak 71.

Tijekom sjednice predsjednici klubova vijećnika mogu tražiti stanku zbog održavanja sjednice kluba.

4. Dnevni red sjednice

Članak 72.


Dnevni red sjednice Općinskog vijeća općine Jarmina predlaže predsjednik Općinskog vijeća općine Jarmina.


Predsjednik Općinskog vijeća općine Jarmina unosi u prijedlog dnevnog reda sve prijedloge što su ih podnijeli ovlašteni predlagatelji na način utvrđen ovim Poslovnikom.


Ako u prijedlog dnevnog reda nije unesen prijedlog kojeg je predložio ovlašteni predlagatelj na način predviđen ovim Poslovnikom, a predlagatelj ostane pri svom prijedlogu, o prijedlogu se odlučuje bez rasprave.

Članak 73.


Predsjednik Općinskog vijeća općine Jarmina može na sjednici mijenjati pisani prijedlog dnevnog reda, na način da se predloži izostavljanje pojedinih prijedloga, dopunu dnevnog reda novim prijedlozima ili izmjenu redoslijeda razmatranja pojedinih prijedloga.


Vijećnik i klub vijećnika imaju pravo pisano predložiti izmjene prijedloga dnevnog reda, kao u prethodnom stavku ovog članka, najkasnije dva dana prije održavanja sjednice Općinskog vijeća općine Jarmina.

Članak 74.


Prigodom utvrđivanja dnevnog reda, najprije se odvojeno odlučuje o prijedlogu da se pojedini prijedlog izostavi iz dnevnog reda, zatim da se dnevni red dopuni pojedinim prijedlogom, a nakon toga da se izmijeni redoslijed razmatranja pojedinih prijedloga.


Nakon donošenja odluka iz prethodnog stavka, prihvaća se dnevni red u cijelosti.


O prihvaćanju dnevnog reda odlučuje se glasovanjem "za" ili "protiv".


Dnevni red je prihvaćen kad je za njega glasovala većina nazočnih vijećnika.

5. Pitanja i prijedlozi vijećnika

Članak 75.


Poslije usvajanja dnevnog reda općinski vijećnici mogu postavljati pitanja, tražiti obavijesti i davati prijedloge općinskom načelniku i čelnicima općinskih upravnih tijela, trgovačkih društava i ustanova u pretežitom vlasništvu Općine Jarmina, o izvršavanju općinskih odluka te o stanju u pojedinim djelatnostima.


Pitanja se mogu postaviti usmeno i u pisanom obliku, a općinski vijećnik dužan je navesti kome upućuje pitanje.


Pitanja postavljena u pisanom obliku predaju se pročelniku upravnog odjela koji ih dostavlja onome kome su upućena.

Članak 76.


Pitanja se postavljaju i prijedlozi iznose u pravilu, tijekom jednog sata, ako Općinsko vijeće općine jarmina ne odluči drukčije.


Svaki vijećnik može, postavljajući pitanje i podnoseći prijedlog, govoriti najviše pet minuta.

Članak 77.


Odgovor na postavljeno pitanje, traženu obavijest ili na dane prijedloge daje se, u pravilu, na istoj sjednici.


Ako se odgovor ili tražena obavijest ne mogu dati na istoj sjednici, ili ako je zatraženi pisani odgovor, odgovor će se vijećniku dostaviti najkasnije u roku od petnaest dana od dana dostave prijedloga ili pitanja, a svim općinskim vijećnicima uz poziv za sljedeću sjednicu Općinskog vijeća.


Ako se odgovor ili tražena obavijest ne mogu dati u roku iz prethodnog stavka, vijećniku koji je postavio pitanje ili zatražio obavijest, mora se o istome dati pisana obavijest uz navođenje razloga zbog kojih odgovor nije moguće dati u propisanom roku.

Članak 78.


Nakon primljenog odgovora ili obavijesti vijećnik može na sjednici Općinskog vijeća općine Jarmina iznijeti svoje mišljenje o odgovoru, odnosno, obavijesti te postaviti dopunsko pitanje, u trajanju od dvije minute.

6. Predsjedavanje i sudjelovanje na sjednicama Općinskog vijeća

Članak 79.


Sjednici Općinskog vijeća Općine Jarmina predsjeda predsjednik Općinskog vijeća općine Jarmina, a u njegovoj odsutnosti ili spriječenosti potpredsjednik koji ga zamjenjuje u skladu s ovim Poslovnikom.

Članak 80.


U radu i odlučivanju na sjednici Općinskog vijeća imaju pravo sudjelovati svi vijećnici.


U radu sjednice Općinskog vijeća mogu sudjelovati bez prava odlučivanja Općinski načelnik, zamjenik Općinskog načelnika i pročelnik.


Pročelnik Jedinstvenog upravnog odjela dužan je prisustvovati sjednicama Općinskog vijeća kada su na dnevnom redu pitanja iz djelokruga Jedinstvenog upravnog odjela i po potrebi davati objašnjenja i odgovore na pitanja vijećnika.

U radu sjednice Općinskog vijeća općine Jarmina mogu sudjelovati osobe pozvane od predsjednika Općinskog vijeća općine Jarmina.


Na sjednici nitko ne može govoriti prije nego što od predsjednika Općinskog vijeća općine Jarmina dobije riječ.


Prijave za govor primaju se kad se otvori rasprava, te u tijeku rasprave sve do njezina zaključenja.

Članak 81.


Predsjednik Općinskog vijeća općine Jarmina daje riječ vijećnicima redoslijedom kojim su se prijavili.


Govornik može govoriti samo o temi o kojoj se raspravlja i to prema prihvaćenom dnevnom redu.

Članak 82.


Vijećniku koji želi govoriti o povredi Poslovnika ili o povredi usvojenog dnevnog reda, predsjednik Općinskog vijeća općine Jarmina daje riječ odmah kad to zatraži. Govor tog vijećnika ne može trajati dulje od tri minute.


Ako vijećnik nije zadovoljan danim objašnjenjem, o prigovoru se na njegov zahtjev odlučuje bez rasprave.

Članak 83.


Vijećniku koji zatraži riječ da bi ispravio navod za koji smatra da je netočan (ispravak netočnog navoda) ili da bi izrazio neslaganje s nečijim govorom (replika), predsjednik Općinskog vijeća daje riječ čim završi govor onoga čiji navod želi ispraviti, odnosno na čiji navod želi ispraviti, odnosno na čiji govor želi replicirati. Govor tog vijećnika mora se ograničiti samo na ispravak, odnosno repliku i ne može trajati dulje od tri minute.

Članak 84.


Govornik može govoriti samo u vezi s predmetom rasprave, ne upuštajući se u ponavljanja već rečenog, najdulje pet minuta, a predstavnik kluba vijećnika najdulje deset minuta.


Zbog važnosti predmeta raspravljanja, Općinsko vijeće može odlučiti da pojedini vijećnik govori i dulje.


Ako se govornik udalji od predmeta raspravljanja, predsjednik Općinskog vijeća općine Jarmina opomenut će ga.


Ako se govornik i poslije opomene ne pridržava predmeta raspravljanja, predsjednik Općinskog vijeća općine Jarmina može mu oduzeti riječ.

Članak 85.


Općinski vijećnik koji se prijavio za govor, a nije bio nazočan u vijećnici kad je prozvan, gubi pravo govoriti o predmetu dnevnog reda za koji se prijavio.

7. Odlučivanje

Članak 86.


Općinsko vijeće općine Jarmina odlučuje o svakom prijedlogu nakon rasprave, osim ako je ovom odlukom određeno da se odlučuje bez rasprave.


Glasovanje se provodi dizanjem ruku na način da predsjednik Općinskog vijeća poziva vijećnike na izjašnjavanje

Članak 87.


Ako vijeće odluči da glasovanje bude tajno, njega će provesti predsjednik uz pomoć dvaju vijećnika koje izabere Općinsko vijeće općine Jarmina. 


Predsjednik utvrđuje i objavljuje rezultat glasovanja.

Članak 88.


Tajno se glasuje na glasačkim listićima iste boje i veličine.


Svaki vijećnik dobiva po prozivanju glasački listić, koji kad ispuni stavlja u glasačku kutiju.


Nevažećim se smatraju glasački listići iz kojih se ne može točno utvrditi je li vijećnik glasovao «za» ili «protiv» prijedloga.


O tajnom glasovanju vodi se posebni zapisnik.

8. Zapisnik

Članak 89. 


O radu na sjednici Općinskog vijeća vodi se zapisnik.


Kada se na sjednici raspravlja i odlučuje o povjerljivoj stvari ili kada je sa rasprave o nekom predmetu isključena javnost vodi se odvojeni zapisnik.

Članak 90.


Zapisnik obvezno sadrži vrijeme, mjesto održavanja sjednice, dnevni red sjednice, ime predsjednika odnosno predsjedatelja, imena prisutnih vijećnika, imena odsutnih vijećnika s posebnom napomenom za one koji su svoj nedolazak najavili, imena ostalih sudionika na sjednici, kratak tok sjednice s pitanjima o kojima se raspravljalo i odlučivalo, imena govornika sa sažetim prikazom njihovog izlaganja odnosno uputa za stenografske bilješke ili snimak ukoliko se stenografira odnosno snima tok sjednice, rezultat glasovanja o pojedinim pitanjima te naziv svih oblika i drugih akata donesenih na sjednici.


Sastavni dio zapisnika su izglasovani tekstovi odluka i drugih akata. Usvojeni zapisnik potpisuje predsjednik Općinskog vijeća općine Jarmina.

IX. AKTUALNI SAT

Članak 91.


Aktualni sat održava se u pravilu na svakoj drugoj sjednici Vijeća prije prelaska na prvu točku utvrđenog dnevnog reda i traje u pravilu tridesetak minuta.


Redoslijed za postavljanje pitanja predsjedniku Općinskog vijeća općine Jarmina određuje se prema javljanju vijećnika.

X. JAVNOST RADA

Članak 92.


Rad Općinskog vijeća općine Jarmina je javan.


Općinsko vijeće općine Jarmina izvješćuje javnost o svom radu i radu svih tijela te stavovima i odlukama koje je usvojilo.

XI. ZAVRŠNE ODREDBE

Članak 93.


Ova odluka stupa na snagu  osmog dana od dana objave u "Službenom vjesniku" Vukovarsko-srijemske županije, a danom stupanja na snagu ovog Poslovnika, prestaje važiti Poslovnik Općinskog vijeća od 25. rujna 2009.godine («Službeni vjesnik» Vukovarsko-srijemske županije br.15/09.).

                                                                                  Predsjednik Općinskog vijeća

                                                                                                Mario  Rožić
